ไม่ได้ล็อกประมูล
บรรดานักการคลัง และผู้ที่ดูแลงบประมาณต่างร้องครางฮือกันตั้งแต่ริมคลองประปายันปากซอยอารีย์
29 ต.ค. 2565

บรรดานักการคลัง และผู้ที่ดูแลงบประมาณต่างร้องครางฮือกันตั้งแต่ริมคลองประปายันปากซอยอารีย์
เมื่อมือกฎหมาย ธงทอง จันทรางศุ ปลัดสำนักนายกรัฐมนตรี ประธานคณะกรรมการพิจารณาคัดเลือกโครงการเพื่อออกแบบและก่อสร้างระบบการบริหารจัดการทรัพยากรน้ำอย่างยั่งยืนและระบบแก้ไขปัญหาอุทกภัยของประเทศไทย แถลงผลการคัดเลือกการประมูลโครงการลงทุนน้ำก้อนโต 2.91 แสนล้านบาท
ปรากฏว่า ผู้ประมูลเสนอราคาต่ำกว่าราคากลางรวมกันแค่ 69 ล้านบาท เรียกว่าน้อยที่สุดเท่าที่เคยมีมาในประวัติศาสตร์การประมูลงานภาครัฐ
ฝีมือเฮียปลอดช่างไม่ประสพผลเอาเสียเลย เอ๊ะๆ อย่าบอกว่าจะไปโชว์ฝีมือการเจรจาเพื่อต่อรองราคานะจ๊ะตะเอง คนในวงการเขาอ่านไต๋ออกโม้ดแล่ว
โมดูล A1 การสร้างอ่างเก็บน้ำในพื้นที่ลุ่มน้ำปิง ยม น่าน สะแกกรัง และป่าสัก วงเงิน 5 หมื่นล้านบาท กลุ่มบริษัท ไอทีดี พาวเวอร์ ไชน่า จอยท์เวนเจอร์ ชนะการประมูล เสนอราคา 49,999.894 ล้านบาท 
โมดูล A2 การจัดทำผังการใช้ที่ดินพื้นที่ลุ่มน้ำเจ้าพระยา วงเงิน 2.6 หมื่นล้านบาท กลุ่มบริษัท ไอทีดีฯ ชนะเสนอราคาเท่าราคากลางเป๊ะ
โมดูล A3 การปรับปรุงพื้นที่เกษตรชลประทานเหนือ จ.นครสวรรค์ 1 หมื่นล้านบาท บริษัท โคเรีย วอเตอร์ รีซอสเซส คอร์ปอเรชั่น (เค วอเตอร์) ชนะประมูลเสนอราคามา 9,999.99 ล้านบาท ขาดไป 1 แสนบาทก็เท่าราคากลางแล้ววุ้ย
โมดูล A4 การปรับปรุงสภาพลำน้ำสายหลัก ยม น่าน ยันเจ้าพระยา 1.7 หมื่นล้านบาท บริษัท ไอทีดีฯ ชนะประมูลโดยเสนอราคาไปเท่าราคากลางเป๊ะ 
โมดูล A5 การจัดทำทางผันน้ำขนาด 1,500 ลบ.ม.ต่อวินาที แสะสร้างถนนวงเงิน 1.53 แสนล้านบาท บริษัท เค วอเตอร์ ชนะประมูลไปโดยเสนอเท่ากับราคากลางพอดี๊พอดี 1.53 แสนล้านบาท
โมดูล A6 และ B4 ระบบคลังข้อมูลเพื่อการพยากรณ์และเตือนภัย 4,000 ล้านบาท บริษัท ล็อกซ์เล่ย์ ชนะไปด้วยราคา 3,997.52 ล้านบาท ต่ำกว่าราคากลางเส้นยาแดงฝ่าแปด 2.48 ล้านบาทเท่านั้นเอง
โมดูล B1 การสร้างอ่างเก็บน้ำอย่างเหมาะสมและยั่งยืนในพื้นที่ 17 ลุ่มน้ำ วงเงิน 1.2 หมื่นล้านบาท ผู้ชนะได้แก่กลุ่มบริษัท ไอทีดีฯ เสนอราคาที่ 11,999.733 ล้านบาท อีก 2.7 หมื่นบาทก็เท่าราคากลางแล่ว
เห็นฝีมือมั้ยล่ะคร้าบพี่น้อง